OpenLLM-France/wikimedia huggingface dataset:
# Cheng Ing Hau

Chen Ing Hau (陳盈豪 / Chén Yíngháo) és un informàtic nascut el 25 d’agost de 1975 a Taiwan. És conegut per ser l'autor del virus informàtic Txernòbil o CIH.
Quan va crear el virus, l'any 1999, Chen Ing Hau acudia a la universitat Tatung a Taipei on estudiava. Abans de graduar-se va demanar disculpes a internet, principalment als afectats xinesos pel seu virus. Al mateix any, va ser reclutat per l'exèrcit on va ajudar per a evitar danys als sistemes informàtics del virus que ell havia creat. Poc després va abandonar l'exèrcit per problemes psicològics. L'any 2000 Chen Ing Hau va ser detingut perquè un estudiant es va queixar dels danys que va sofrir el seu ordinador per culpa del CIH. El 2003 a Taiwan es va crear la llei sobre els "crims virtuals", i els encarregats diuen que Chen Ing Hau va ser la causa d'aquesta llei. Va treballar com a provador de hardware per a Wahoo International Enterprise i després per a Gigabyte technology.

## Referències

* ↑ «Author of Chernobyl virus arrested in Taiwan» (en anglès). [Consulta: 12 març 2023].
* ↑ Medosch, Armin. «Taiwans Militär setzt auf Computerviren» (en alemany). [Consulta: 12 març 2023].
* ↑ Rötzer, Florian. «Taiwans Militär probt Angriffe mit Computerviren» (en alemany). [Consulta: 12 març 2023].
# Cheng Ji

Cheng Ji és el nom dels següents personatges:
* Cheng Ji (ciclista) (1987-), ciclista xinès
* Cheng Ji (pintor) (1912-2005), pintor xinès
# Christophe Laborie

Christophe Laborie (Aurillac, 5 d'agost de 1986) és un ciclista francès, que va debutar professionalment el 2010.

## Palmarès

* 2009
** Vencedor d'una etapa a la Mi-août bretonne
* 2010
** Vencedor d'una etapa al Tour Nivernais Morvan

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Cobitis elongata

Cobitis elongata és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 16,5 cm de llargària total.

## Reproducció

És ovípar.

## Hàbitat

Viu en zones de clima temperat.

## Distribució geogràfica

Es troba a la conca del riu Danubi a Sèrbia i Romania.

## Referències

* ↑ The Taxonomicon (anglès)
* 1 2 3 FishBase (anglès)
* ↑ Muus, B.J. i P. Dahlström 1968. Süßwasserfische. BLV Verlagsgesellschaft, Múnic. 224 p.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 1997. European freshwater fishes. Biologia 52, Suppl. 5:1-271.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cobitis trichonica

Cobitis trichonica és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 5,5 cm de llargària total i les femelles 8.

## Reproducció

És ovípar i fresa entre abril i juny.

## Hàbitat

Viu en zones de clima subtropical.

## Distribució geogràfica

És un endemisme de Grècia.

## Estat de conservació

Es troba amenaçat d'extinció a causa de l'extracció d'aigua.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
* ↑ The Taxonomicon (anglès)
* ↑ Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* 1 2 FishBase (anglès)
* ↑ Borbori, D.C., P.S. Economidis i E.G. Maurakis 2001. Freshwater fish habitat science and management in Greece. Aquatic Ecosystem Health and Management 4: 381-391.
* ↑ Economidis, P.S. 1991. Check list of freshwater fishes of Greece (recent status of threats and protection). Hellenic Society for the Protection of Nature, Special publication, 48 p.
* ↑ Economidis, P.S., E. Dimitriou, R. Pagoni, E. Michaloudi i L. Natsis 2000. Introduced and translocated fish species in the inland waters of Greece. Fish. Manage. Ecol. 7:239-250.
* ↑ Crivelli, A.J. 1996. The freshwater fish endemic to the Mediterranean region. An action plan for their conservation. Tour du Valat Publication, 171 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 1997. European freshwater fishes. Biologia 52, Suppl. 5:1-271.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Codi INSEE

El Codi INSEE, és un codi assignat per l'organisme públic oficial de França dedicat als estudis estadístics (en francès, Institut National de la Statistique et des Etudes Economiques INSEE), per a identificar les agrupacions territorials franceses: regió, departament, districte (en francès arrondissements), cantons i comuna.

## Enllaços externs

* Pàgina web de INSEE (francès)
# Composició I amb gris i vermell

Composició I amb gris i vermell (Composition No. 1 with Grey and Red en anglès) és una pintura a l'oli del pintor holandès Piet Mondrian. El quadre va ser pintat el 1938 i es troba al Museu Guggenheim de Venècia.

## Història

De 1938 a 1940, Piet Mondrian, exiliat de París per la guerra, s'havia establert a Londres prop dels seus amics Naum Gabo, Barbara Hepworth i Ben Nicholson, també artistes. Durant aquest període, va continuar treballant en l'estil reduccionista que havia desenvolupat a França, en què línies negres horitzontals i verticals s'intersecten en el llenç en relacions equilibrades asimètricament per crear quadrilàters blancs o de colors. La paleta es limita al negre, el blanc i als colors primaris. Aquesta obra en concret és de les més cromàticament austeres.

## Anàlisi

A través de separar per complet la forma del seu significat, Mondrian esperava proporcionar un equivalent visual a les veritats que habiten a la natura però que són ocultats en llurs manifestacions, aleatòries i imperfectes. Trobava que si era capaç de comunicar aquestes veritats per mitjà d'oposicions resoltes, una "equació real d'allò universal i allò individual", l'efecte espiritual de l'espectador seria de descans total i harmonia animista. Per tal d'obtenir aquesta transmissió, l'artista hauria de sublimar la seva personalitat de tal manera que no interferís amb la percepció de l'espectador de l'equilibri rítmic de la línia, la dimensió i el color.

## Referències

* ↑ «Composition No. 1 with Grey and Red 1938 / Composition with Red 1939» (en anglès). Guggenheim Foundation. [Consulta: 6 gener 2016].
* ↑ Chipp, H. B.. Theories of Modern Art, 1968.

## Enllaços externs

* Fitxa del quadre a Guggenheim.
# Composició

«Composició» té aquests significats:
* Composició d'escacs, posició d'escacs dissenyada i pensada com un repte per solucionar
* Composició (gramàtica), procediment de formació de noves paraules a partir d'ajuntar dos o més lexemes
* Composició funcional, aplicació d'una funció al resultat d'una altra
* Art:
** Composició literària
** Composició visual, resultat d'ordenar els elements visuals bàsics de l'obra d'art per a expressar idees i sentiments
** Composició musical, art que té per objectiu la creació d'obres musicals
* Història:
** Composició (Germanies), multes que es varen haver de pagar al Regne de València i al de Mallorca després de les Germanies.
* Composició química, fórmula química o representació convencional dels elements que formen un compost químic.
# Composició (Germanies)

La Composició va ser una multa que es va pagar després de la Germania. Pràcticament la pagà qualsevol persona que no formàs part d'un grup privilegiat. Els agermanats les pagaren per la seva adhesió al moviment i pels suposats delictes que havien comès i els mascarats per haver estat salvats de la revolució popular. Si bé en una primera instància les composicions tenien l'objectiu de sancionar pecuniàriament els particulars, davant la pobresa i escassos béns de molts dels composts, es va passar a exigir el pagament de banda de les universitats de les viles o dels gremis. Així els oficis, a través de les seves institucions gremials, s'hagueren de responsabilitzar dels pagaments. Hi hagué viles que estaren més de quaranta anys a pagar aquest deute.

## Referències

* ↑ SERRA, Jaume. Pau Casesnoves i les Germanies a Inca. Inca: IES Pau Casesnoves/ Edicions Documenta Balear, 2001.
Viccionari
# Composició I

Composició I era el primer dels deu quadres que configuraven la sèrie de Composicions del pintor rus Vassili Kandinski. Malauradament, els tres primers quadres van ser destruïts durant la Segona Guerra Mundial. Actualment només se'n conserva una fotografia en blanc i negre presa l'any 1912.

## Història

La història de la Composició I de Kandinski, una tela gran, ambiciosa i plena de color que va ser la primera d'una important sèrie de pintures, va molt lligada amb les més grans tragèdies de la Segona Guerra Mundial. Va ser destruïda el 14 d'octubre de 1944 per una incursió aèria britànica a la ciutat industrial de Brunsvic.
Kandinski va pintar les set primeres composicions entre 1910 i 1914, i tres més després de la Primera Guerra Mundial. Segons una nota en els arxius de l'artista, la Composició I va ser acabada el gener de 1910. El seu posterior historial d'exposicions suggereixen que l'artista considerava l'obra com a important. Va ser enviada immediatament a una exposició a Londres, i després fins a Odessa, on va ser exposada a la 2a Exposició Internacional d'Art del Salon Izdebsky el desembre de 1910. L'obra va aparèixer, amb una il·lustració en el catàleg, a l'Exposició Col·lectiva de Kandinski a la Der Sturm Gallery de Berlín, un important centre d'art modern a Alemanya. L'artista dadaïsta Hans Arp va ser propietari de l'obra abans de vendre-la a un col·leccionista i promotor d'art modernista a Brunsvic, Otto Ralfs.
Amb l'ascens de Hitler al poder, els moviments d'art modern que Ralfs recolzava van ser considerats 'degenerats'. Els contactes de Ralfs amb el museu van ser rellevats de les seves posicions, i els amics de l'artista van ser exiliats. Com que no era jueu, la col·lecció de Ralfs no van ser l'objectiu dels nazis, i al començament de la guerra el setembre de 1939, la seva col·lecció encara contenia entre dos-centes i tres-centes obres, inclosa Composició I.
Com a gran centre industrial, Brunsvic va ser un dels objectius de les forces aèries a principis de la Segona Guerra Mundial. Però l'atac dut a terme pel RAF britànic (com a part de l'Operació Huracà) la nit del 14 d'octubre de 1944, no va tenir precendents quant a la seva devastació. Una massiva tempesta de foc va sobrevenir i el foc va cremar a la ciutat durant dos dies i mig, destruint el 90% del centre medieval de la ciutat, juntament amb la casa i la col·lecció de Ralfs.
Kandinski va morir no gaire més tard de la incursió aèria, el desembre de 1944. Havent d'abandonar el seu càrrec a la Bauhaus, va passar els seus últims anys a París. Va saber que porcions significatives de la seva obra havien sigut destruïdes a Alemanya. Ralfs, tanmateix, va sobreviure a la guerra i va obrir una galeria dedicada a l'art modern, que va dirigir fins a la seva mort, el 1955.
L'únic que queda de l'obra és una fotografia en blanc i negre presa l'any 1912.

## Referències

* ↑ «Kandinsky: Compositions» (en anglès). Artchive. Mark Harden. Arxivat de l'original el 12 de gener 2016. [Consulta: 6 febrer 2016].
* ↑ «Lost Art: Wassily Kandinsky» (en anglès). TATE. Jennifer Mundi, 15-10-2012. [Consulta: 6 febrer 2016].
Viccionari
# Club Deportivo Atlético Junior

El Club Deportivo Popular Junior F.C.S.A., també conegut com a Junior, és un club colombià de futbol de la ciutat de Barranquilla.

## Història

El club va ser fundat el 1924. Va guanyar el campionat nacional el 1977 i 1980. Va viure la seva època daurada a mitjans dels 90 conduït per Carlos "El Pibe" Valderrama, on guanyà dos campionats, el 1993 i el 1995. Va guanyar el campionat 2004-II, 2010-I, 2011-II, 2018-II i el darrer campionat l'assolí el 12 de juny de 2019 (2019-I). En l'àmbit internacional destacà la semifinal de l'any 1994 (Copa Libertadores). El 2018 va arribar a la final de la Copa Sudamericana.

## Palmarès

* Lliga colombiana de futbol (9): 1977, 1980, 1993, 1995, 2004-II, 2010-I, 2011-II, 2018-II, 2019-I
* Copa Colòmbia (2): 2015, 2017
* Superliga de Colombia (2): 2019, 2020
* Copa Sudamericana: Finalista 2018
* Copa Reebok (1) (torneig amistós internacional): 1997

## Jugadors destacats

* Martín Arzuaga
* Edgardo Bauza
* Garrincha
* Omar Sebastián Pérez
* Víctor Danilo Pacheco
* Carlos Valderrama
* Iván Valenciano
* Juan Ramón Verón
* José Daniel Ponce
* Carlos Ischia
* Alexis Mendoza
* Jorge Bolaño

## Enllaços externs

* Web oficial
* Fuerza Tiburona (seguidors)

## Referències

* ↑ «Web oficial de DIMAYOR». Arxivat de l'original el 2008-08-20. [Consulta: 9 març 2008].
# Collada del Comú

La Collada del Comú és un coll a 1.215,5 m. alt. del terme municipal de Sant Esteve de la Sarga, al Pallars Jussà.
Passava per aquest coll l'antic camí ral que enllaçava el Pla de Lleida amb les comarques dels dos Pallars i la Ribagorça. És al sud-oest del poble de Sant Esteve de la Sarga i del Coll de Fabregada. És a l'extrem de llevant del Cingle de Lledó, molt a prop de la Cova Negra del Cingle de Lledó.

## Enllaços externs

* Institut Cartogràfic de Catalunya
# Collada del Casó

La Collada del Casó és un coll a 906,1 m. alt. del terme municipal de Tremp, a dins de l'antic terme de Fígols de Tremp.
És a ponent del poble de Claramunt, al sud-oest del Puny del Moro, a la dreta del barranc de les Tarteres. Té la casa de Cal Casó al costat mateix, al sud. És a la carena que separa les valls del barranc de la Vileta i del barranc dels Horts. Per aquesta carena passava el límit entre els antics termes de Fígols de Tremp i de Sapeira.
Hi passa la carretera C-1311 de Tremp al Pont de Montanyana, en el seu punt quilomètric número 20,6.

## Enllaços externs

* Collada del Casó al web de l'Institut Cartogràfic de Catalunya
# Collada del Clot d'Andol

La Collada del Clot d'Andol és un coll a 1.534 metres d'altitud situat en la carena que separa els termes de la Torre de Cabdella), a l'antic terme de Mont-ros, i de Baix Pallars (antic terme de Montcortès de Pallars). Separa, per tant, les comarques del Pallars Jussà i del Pallars Sobirà. És a Serra Espina, al sud de la Collada de Fàtiques i al nord del Cogulló, a l'oest-nord-oest de la borda de Moronat i al nord-est de la Roca de la Guineu.

## Enllaços externs

* La Collada del Clot d'Andol en el seu entorn, a l'Institut Cartogràfic de Catalunya
# Club Disbauxa

Club Disbauxa (títol original: Club Dread) és una pel·lícula estatunidenca dirigida l'any 2004 per Jay Chandrasekhar i protagonitzada pel grup Broken Lizard. Ha estat doblada al català.

## Argument

Benvinguda a l'illa de plaers de Coconut Pete, un lloc d'estiueig on l'alcohol circula a raig. Però els plaers llibertins ràpidament agafen un gir fatal quan els empleats de l'illa, estranyament incompetents, es troben amb un assassí en sèrie i maníac del matxet.

## Repartiment

* Jay Chandrasekhar: Putman
* Kevin Heffernan: Lars
* Bill Paxton: Coconut Pete
* Nat Faxon: Manny
* Michael Weaver: Roy
* Jordan Ladd: Penelope
* Brittany Daniel: Jenny
* Steve Lemme: Juan
* Paul Soter: Dave
* Erik Stolhanske: Sam
* Lindsay Price: Yu
* Juliol Bekhór: Carlos
* M.C. Gainey: Hank
* Samm Levine: Dirk

## Rebuda

* Crítica: "Comèdia eixelebrada + Gran Germà + cinema de terror juvenil + La selva dels famosos + cinema porno igual a 'Club Extralimit'. Això sí, cada ingredient en una dosi molt baixa en calories, no se'ls converteixi en una pel·lícula de debò i l'armin. (...) guió de parvulari"
* Té unes valoracions del 45% a Metacritic i del 29% a Rotten Tomatoes.

## Rodatge

La història està ambientada a Costa Rica, però la filmació va tenir lloc en diverses selves de Mèxic.

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Club Disbauxa». [Consulta: 9 novembre 2018].
* ↑ Kehr, Dave «FILM IN REVIEW; 'Broken Lizard's Club Dread'» (en anglès). The New York Times.
* ↑ Ocaña, Javier El País.
# Colibrí amazília costaner

El colibrí amazília de costa (Amazilis amazilia) és una espècie d'ocell de la subfamília dels troquilins (Trochilinae) dins la família dels troquílids (Trochilidae) i única espècie del gènere Amazilis Gray, GR, 1855.

## Hàbitat i distribució

Hbita garrigues, boscos oberts i ciutats de les terres baixes del Pacífic a l'oest de l'Equador i el Perú.

## Taxonomia

Fins fa poc era considerat un membre del gènere Amazilia però estudis moleculars recents van propiciar la inclusió al monotípc gènere Amazilis. Es classifica en 6 subespècies:
* A. a. alticola (Gould, 1860), del sud de l'Equador.
* A. a. azuay (Krabbe et Ridgely, 2010), del sud-oest de l'Equador.
* A. a. dumerilii (Lesson, R, 1832), de l'oest de l'Equador i nord-oest de Perú.
* A. a. leucophoea (Reichenbach, 1854), del nord-oest de Perú.
* A. a. amazilia (Lesson, R, et Garnot, 1827), de l'oest de Perú.
* A. a. caeruleigularis (Carriker, 1933), del sud-oest de Perú.
Les dues primeres subespècies, han estat separades en una espècie diferent per alguns autors: colibrí amazília de Loja (Amazilia alticola).

## Referències

* ↑ «Colibrí amazília costaner». Cercaterm. TERMCAT, Centre de Terminologia. Rev. 11 octubre 2024(català)
* ↑ McGuire, Jimmy A; Witt, Christopher C; Altshuler, , Douglas L; Remsen, J V «Phylogenetic Systematics and Biogeography of Hummingbirds: Bayesian and Maximum Likelihood Analyses of Partitioned Data and Selection of an Appropriate Partitioning Strategy» (en anglès). Systematic Biology, 56, 5, 10 2007, pàg. Pages 837–856. DOI: https://doi.org/10.1080/10635150701656360 [Consulta: 11 octubre 2024].
* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 11 octubre 2024].
# Lee (Massachusetts)

Lee és una població dels Estats Units a l'estat de Massachusetts. Segons el cens del 2000 tenia 5.985 habitants.

## Demografia

Segons el cens del 2000, Lee tenia 5.985 habitants, 2.442 habitatges, i 1.606 famílies. La densitat de població era de 87,5 habitants/km².
Dels 2.442 habitatges en un 28,6% hi vivien nens de menys de 18 anys, en un 51,7% hi vivien parelles casades, en un 10,2% dones solteres, i en un 34,2% no eren unitats familiars. En el 28,2% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,1% tenia menys de 18 anys, un 7% entre 18 i 24, un 28,5% entre 25 i 44, un 25,6% de 45 a 60 i un 16,8% 65 anys o més.
L'edat mediana era de 40 anys. Per cada 100 dones de 18 o més anys hi havia 92,1 homes.
La renda mediana per habitatge era de 41.556 $ i la renda mediana per família de 49.630$. Els homes tenien una renda mediana de 35.565 $ mentre que les dones 26.232$. La renda per capita de la població era de 19.799$. Entorn del 2,5% de les famílies i el 6,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Lee». American Fact Finder. Oficina del Cens dels Estats Units, 12-01-2010.
Viccionari
# Acord fiscal previ

Un acord fiscal previ, més conegut per la seva nomenclatura anglosaxona advance tax ruling és una eina per empreses multinacionals per negociar acords particulars en matèria d'impostos amb el territori on tinguin l'adreça fiscal. Aquest tipus d'acords obliga els estats o l'autoritat impositiva a mantenir l'acord signat amb la multinacional.
Els LuxLeaks van demostrar que, a la pràctica, era una eina que feien servir diverses multinacionals a Luxemburg amb l'objectiu d'evitar impostos. Durant la dècada de 2010 la Comissió Europea va investigar diverses empreses per veure si havien comès algun delicte en el seu acord fiscals especials. Entre les investigades hi havia Apple (Irlanda), Starbucks (Països Baixos) i Fiat Finance and Trade (Luxemburg).

## Referències

* ↑ Antony Ting. «Luxembourg leaks: how harmful tax competition leads to profit shifting». The Conversation, 10-11-2014.
* ↑ «European Commission - PRESS RELEASES - Press release - State aid: Commission investigates transfer pricing arrangements on corporate taxation of Amazon in Luxembourg». europa.eu.
* ↑ «State aid: Commission investigates transfer pricing arrangements on corporate taxation of Apple (Ireland) Starbucks (Netherlands) and Fiat Finance and Trade (Luxembourg)» (en anglès). [Consulta: 7 març 2021].